
Gwahodd cynrychiolydd lleol i’ch CTO
Mae Wythnos Trafnidiaeth Gymunedol 2026 yn gyfle gwych i wahodd cynrychiolydd lleol neu wneuthurwr penderfyniadau i weld eich sefydliad ar waith.
Gall ymweliad eu helpu i ddeall y gwahaniaeth y mae Trafnidiaeth Gymunedol yn ei wneud yn lleol, cwrdd â’r bobl y tu ôl i’ch gwasanaeth, a chlywed yn uniongyrchol am yr heriau a’r cyfleoedd sy’n wynebu eich sefydliad.
Gallech wahodd eich:
· AS
· ASA
· Aelod o'r Senedd
· ACD
· cynghorydd lleol
· maer neu gomisiynydd
· cyllidwr lleol
· rhanddeiliad lleol arall neu rywun arall sy’n gwneud penderfyniadau
Nid oes angen i chi gynllunio digwyddiad mawr. Gall ymweliad byr, sgwrs, cyfle i dynnu lluniau neu gyfle i gwrdd â’ch tîm fod yn ddigon.
Pam eu gwahodd?
Sefydliadau Trafnidiaeth Gymunedol sy’n adnabod eu cymunedau orau. Rydych chi’n deall y teithiau sydd eu hangen ar bobl, y rhwystrau maen nhw’n eu hwynebu, a’r gwahaniaeth mae eich gwasanaeth yn ei wneud bob dydd.
Mae ymweliad yn rhoi cyfle i gynrychiolwyr lleol glywed hynny’n uniongyrchol gennych chi, eich staff, eich gwirfoddolwyr, eich gyrwyr a’ch teithwyr.
Gall hefyd fod yn gyfle defnyddiol i siarad am y gefnogaeth sydd ei hangen ar eich sefydliad i barhau i yrru cymunedau yn eu blaen, gan gynnwys materion megis:
· recriwtio gyrwyr
· trwyddedu D1
· cyllid
· gwirfoddoli
· costau cerbydau
· costau gweithredol cynyddol
· mynediad at seilwaith a cherbydau allyriadau isel addas
· y rôl y mae Trafnidiaeth Gymunedol yn ei chwarae o ran lleihau unigedd a gwella mynediad at wasanaethau
Cyn yr ymweliad
Os byddwch yn trefnu ymweliad, efallai y byddai’n ddefnyddiol meddwl am y canlynol:
· beth rydych am iddynt ei ddeall am eich sefydliad
· pwy y gallent gwrdd â nhw, fel gyrwyr, gwirfoddolwyr, teithwyr, staff neu ymddiriedolwyr
· a oes taith, cerbyd, gwasanaeth neu brosiect y gallwch ei ddangos iddynt
· un neu ddwy o heriau allweddol rydych chi am eu codi
· a allwch dynnu llun i’w ddefnyddio ar gyfryngau cymdeithasol neu ei anfon at y wasg leol
· a oes angen caniatâd unrhyw un sy’n cael tynnu eu llun neu eu dyfynnu arnoch
Templed gwahoddiad e-bost i gynrychiolydd lleol 
Pwnc: Gwahoddiad i ymweld â [ENW’R SEFYDLIAD] yn ystod Wythnos Trafnidiaeth Gymunedol 2026
Ysgrifennaf atoch i’ch gwahodd i ymweld â [ENW’R SEFYDLIAD] yn [LLEOLIAD] yn ystod Wythnos Trafnidiaeth Gymunedol 2026, sydd rhwng dydd Llun 12 a dydd Gwener 16 Hydref.
Mae Wythnos Trafnidiaeth Gymunedol yn ddathliad ledled y DU o’r rôl hanfodol y mae Trafnidiaeth Gymunedol yn ei chwarae o ran helpu pobl i gadw mewn cysylltiad, i fod yn annibynnol ac i gymryd rhan yn eu cymunedau. Thema eleni yw Gyrru Cymunedau Ymlaen, gan ddathlu’r gyrwyr, y gwirfoddolwyr, y staff a’r sefydliadau sy’n cadw cymunedau i symud bob dydd.
Yn [ENW’R SEFYDLIAD], rydym yn darparu [MATH O WASANAETH - er enghraifft: gwasanaethau bws mini hygyrch / cynlluniau ceir cymunedol / gwasanaethau gyrwyr gwirfoddol / galw'r gyrrwr / cludiant grŵp / cludiant cleifion nad yw’n frys / siopa neu ddanfon presgripsiynau] i bobl yn [LLEOLIAD / CYMUNED].
Bob blwyddyn, rydym yn cefnogi [NIFER Y DEFNYDDWYR / TEITHWYR / AELODAU] o bobl i gael mynediad at [DILËWCH FEL Y BO’N BRIODOL: ofal iechyd / addysg / cyflogaeth / gweithgareddau cymdeithasol / siopa / gwasanaethau cyhoeddus / gwirfoddoli / ffrindiau a theulu / digwyddiadau cymunedol].
Mae ein gwaith yn helpu [DILËWCH FEL Y BO'N BRIODOL: lleihau unigedd ac unigrwydd / gwella mynediad i bobl anabl / cefnogi pobl hŷn i aros yn annibynnol / helpu pobl ifanc i gyrraedd addysg neu waith / lleihau tlodi trafnidiaeth / cysylltu pobl â gwasanaethau hanfodol].
Byddem wrth ein bodd yn eich croesawu i [ENW’R SEFYDLIAD] yn ystod WythnosTG26 er mwyn i chi allu dysgu mwy am ein gwaith, cwrdd â’n [staff / gwirfoddolwyr / gyrwyr / teithwyr], a gweld y gwahaniaeth mae Trafnidiaeth Gymunedol yn ei wneud yn lleol.
Byddem hefyd yn croesawu’r cyfle i drafod rhai o’r heriau sy’n wynebu Trafnidiaeth Gymunedol, gan gynnwys [DILËWCH FEL Y BO'N BRIODOL: recriwtio gyrwyr / trwyddedu D1 / cyllid / gwirfoddoli / costau cerbydau / costau gweithredol cynyddol]. Mae’r materion hyn yn effeithio ar ein gallu i barhau i yrru cymunedau ymlaen a chefnogi’r bobl sy’n dibynnu ar ein gwasanaethau.
Byddem yn fwy na pharod i weithio gyda chi a’ch swyddfa i ddod o hyd i amser addas ar gyfer ymweliad.
Diolch am roi o’ch amser. Edrychaf ymlaen at glywed gennych.
Yn gywir,
[ENW]
[SWYDD]
[SEFYDLIAD]
[MANYLION CYSWLLT]








Pwyntiau trafod dewisol ar gyfer eich ymweliad
Nid oes angen i chi drafod pob un o’r rhain. Dewiswch y pwyntiau sydd fwyaf perthnasol i’ch sefydliad.
Mae Trafnidiaeth Gymunedol yn cadw pobl mewn cysylltiad
Mae Trafnidiaeth Gymunedol yn helpu pobl i gael gafael ar ofal iechyd, addysg, gwaith, gwirfoddoli, siopa, gweithgareddau cymdeithasol a gwasanaethau lleol hanfodol.
Mae gyrwyr a gwirfoddolwyr yn gwneud gwahaniaeth enfawr
Mae llawer o wasanaethau’n dibynnu ar yrwyr cyflogedig a gwirfoddol sy’n gwneud llawer mwy na gyrru. Maent yn cynnig sicrwydd, wyneb cyfarwydd a chysylltiad i deithwyr.
Mae recriwtio gyrwyr yn her gynyddol
Mae llawer o Sefydliadau Trafnidiaeth Gymunedol yn ei chael yn anoddach recriwtio a chadw’r gyrwyr sydd eu hangen arnynt.
Mae trwyddedu D1 yn effeithio ar y sector
Gall gofynion trwyddedu D1 ei gwneud yn anoddach i sefydliadau recriwtio gyrwyr bysiau mini, gan gyfyngu ar y gwasanaethau y gallant eu darparu.
Mae cyllid yn parhau i fod yn bwysau mawr
Mae cyllid tymor byr neu gyllid ansicr yn ei gwneud yn anodd i Sefydliadau Trafnidiaeth Gymunedol gynllunio, cadw staff, cynnal a chadw cerbydau a bodloni’r galw lleol.
Mae Trafnidiaeth Gymunedol yn darparu gwerth cymdeithasol ehangach
Mae Trafnidiaeth Gymunedol yn helpu i leihau unigrwydd, gwella mynediad at wasanaethau, cefnogi annibyniaeth a chryfhau cymunedau.
Ar ôl yr ymweliad
Ar ôl yr ymweliad, efallai y byddwch am wneud y canlynol:
· diolch i’r cynrychiolydd am fod yn bresennol
· anfon llun o’r ymweliad atyn nhw
· rhannu neges ar y cyfryngau cymdeithasol gan ddefnyddio #CTWeek26
· tagio CTA ar Facebook neu LinkedIn
· anfon unrhyw luniau neu ddiweddariadau at comms@ctauk.org
· mynd ar drywydd unrhyw wybodaeth y gofynnwyd amdani

